google/wiki40b huggingface dataset:
Kronborg i Malmö

Kronborg er et bostedsområde i Västra Innerstaden i Malmö i Sverige som har fått navn etter Kronborg slott i Helsingør i Danmark. Navn på gater og kvartal i bydelen har også blitt hentet fra Danmark på liknende måte.
Boligområdet ble utbygd på andre halvparten av 1940-tallet og fremetter, hovedsakelig med høyhus i fire til seks etasjer, og dessuten et punkthus på 14 etasjer. De fleste blokkene er eiet av boligsamvirket, som er den svenske versjonen av det som i Norge blir kalt borettslag. Mellom blokkene er det vide gressflater.
Sextette

Handling

Den legendariske amerikanske skuespillerinnen Marlo Manners har akkurat giftet seg med britiske sir Michael Barrington i London, hennes sjette ektemann. De sjekker inn på et luksuriøst hotell for å tilbringe bryllupsnatten. På samme hotellet foregår det en fredskonferanse der verdens mektigste menn må komme til enighet. Den russiske delegaten, Alexei Andrejev Karanskij, som er Marlos tidligere ektemenn, er lite samarbeidsvillig og krever et møte med sin ekskone. Marlo har tidligere jobbet for de amerikanske styresmaktene med å blidgjøre mektige menn fra alle verdenshjørner, og går med på et siste oppdrag. Hun er imidlertid svært forelsket i sin nye ektemann og tillater derfor ikke Alexei å bli altfor amorøs. Han blir likevel i et langt bedre humør etter møtet med ekskonen. 
Marlo har lest inn alle opplevelsene sine, med både ektemenn og andre mektige menn, på kassett, men manageren hennes, Dan Turner, overtaler henne til å kvitte seg med den. Han tar på seg oppgaven, men kassetten havner i stedet på avveie. Til slutt er det Michael som finner den og leverer den til kokken som skal lage maten til delegatene. Da delegatene oppdager kassetten, og blir enige om å spille den, innser de at Marlo vet så mye snuskete om hver og en av dem at de ikke har noe annet valg enn å komme til enighet. Marlo på sin side finner ut at Michael er en britisk agent. Da hun endelig har tid til å tilbringe bryllupsnatten med han, har han sjekket ut av hotellet og skal seile med båten sin. Hun følger etter og de kan endelig tilbringe natten sammen.

Produksjon

Innspillingen var preget av store utsettelser grunnet stadige endringer i manuset. På grunn av disse endringene, gikk West med på å få replikkene sine lest opp gjennom en mikrofon som var skjult i parykken hennes. Til tross for de daglige problemene, var West fast bestemt på å fullføre filmen. Likevel slet hun, ifølge regissør Ken Hughes, med desorientering, dårlig hukommelse og å ta imot instruksene hans. I tillegg gjorde det dårlige synet hennes det vanskelig å navigere seg rundt på settet. Hughes begynte derfor å filme West fra livet og opp, for å skjule produksjonsassistentene som krabbet rundt på gulvet mens de viste henne veien.

Mottakelse

Filmen ble dårlig mottatt, både blant kritikerne og publikum. Variety lot seg ikke imponere og kalte filmen «ond, unødvendig og for det meste en direkte umorsom musikalkomedie». Vincent Canby i The New York Times var også negativ og mente filmen var et «freak show». Han latterliggjorde West og mente hennes innsats var «en svak etterligning av en personlighet som ikke var så interessant for 45 år siden heller».
Grensebanen

Grensebanen går fra Kongsvinger til riksgrensen mellom Magnor og Charlottenberg, der den fortsetter som Värmlandsbanan. Banen ble åpnet i 1865. Grensebanen regnes ikke som en egen bane, men som en del av Kongsvingerbanen.
Ingen tog stopper lenger ved noen av stasjonene/holdeplassene på Grensebanen.
Magnus Persson (håndballspiller)

Klubbkarriere

Persson startet karrieren i HK Drott, hvor han senere ble profesjonell spiller. Persson var med å vinne den svenske serien med klubben i 2013. Persson var den mestscorende mot slutten av gruppespillet i EHF Champions League i 2013/14-sesongen.

Landslagsspill

Persson debuterte for Sveriges A-lag 4. juni 2013, da laget møtte Polen. Persson var en del av Sveriges tropp da laget deltok i EM i 2014.
Paracleonice

Utseende

En middelsstor trebukk, svart med litt metallisk glans og en grønnlig lengdestripe på dekkvingene. Antennene er tynne og lengre enn kroppen. Pronotum er tønneformet. Dekkvingene er jevnt avsmalnende bakover. Beina har tykke, klubbeformede lår.

Utbredelse

Arten lever på Borneo.
Aymen Mathlouthi

Landslaget

Han ble tatt ut i Tunisias tropp til VM i fotball 2018 i Russland.
Mirow

Mirow (av gammelslavisk villa mirowe, «fredens sted») er en småby med 3 773 innbyggere (2005) i landkretsen (det tidligere hertugdømmet) Mecklenburg-Strelitz i den tyske delstaten Mecklenburg-Vorpommern. Den ligger midt i Mecklenburgische Seenplatte, sydlig for Mirow-sjøen, som gjennom sjøer, elver og kanaler er forbundet med Müritz og Havel. I kommunen Mirow ligger dessuten sjøene Labussee, Vilzsee, Rätzsee samt Granzower Möschen og Zotzensee.

Historie

Johannitterordenen grunnla 1227 ved Mirowsjøens bredder et komturi, etter at hertug Borwin II hadde skjenket dem et stykke land. Gjennom arv kom Mirow i 1701 til hertugdømmet Mecklenburg-Strelitz, og i 1919 fikk den byrettigheter.
Prinsesse Sophie Charlotte av Mecklenburg-Strelitz, den senere dronning av Storbritannia, Irland og Hannover, ble født i Mirow i 1744. Byens Schlossgymnasium Sophie Charlotte var oppkalt etter henne. I 2003 ble slottsgymnasiet slått sammen med Gymnasium Carolinum. Schlossgymnasium Sophie Charlotte og Gymnasium Carolinum har i mange år gjennomført elevutvekslinger med norske videregående skoler.
Den tidligere kronprinsesse i Danmark Mariane av Mecklenburg-Strelitz, ble begravet i Mirow i 1876.
Yingcheng

Yingcheng (kinesisk: 应城; pinyin: Yìngchéng) er en kinesisk byfylke i byprefekturet Xiaogan i provinsen Hubei i det sentrale Kina.
Befolkningen var på 663 279 innbyggere i 1999.

Kulturminner

De neolittiske Menbanwan-funnstedet (Menbanwan yizhi, 门板湾遗址) og det neolittiske Taojiahu-funnstedet (Taojiahu yizhi, 陶家湖遗址) ble i 2001 henholdsvis i 2006 tilføyd på Folkerepublikken Kinas liste over kulturminner.
Mørke sjeler

Priser og nominasjoner

Mørke sjeler har gvært vist på flere internasjonale sjangerfestivaler, og var blant de nominerte til «beste film» i 2011 under Brussel International Fantastic Films Festival og under 44th Sitges International Fantastic Films Festival. Samtidig mottok Mørke sjeler flere priser, blant annet publikumprisen under Manhattan Film Festival i New York, «Beste film» under Rhode Island International Film Festival, «Beste mannlige hovedrolle» under Melbourne International Film Festival i Australia, og beste regi under både SP Terror og Cine Fantasy i São Paulo, Brasil.
Filmen ble dermed solgt til flere land, blant annet Japan, USA, Frankrike og Tyskland.

Synopsis

Johanna blir overfalt og tilsynelatende drept på en joggetur i skogen, men samtidig som hennes far får telefon fra politiet med dødsbudskapet, kommer Johanna gående inn døren til deres hjem. Den en gang så livlige tenåringsjenta er nå forandret til en desorientert, blek og apatisk skygge av seg selv.
Samtidig dukker det opp rapporter om lignende overfall rundt omkring i byen. Myndighetene står maktesløse i jakten på overfallsmannen som har fått økenavnet «hjernesugeren», og Johannas far bestemmer seg for å starte sin egen etterforskning. Han legger ut på en mørk og angstfylt jakt fylt med konspirasjoner, tapte minner og zombie-lignende symptomer, i et håp om å finne sannheten bak den bisarre verden han har avdekket.
Paraphrynoveliidae

Utseende

Små (1,7 – 2,4 mm), ovale til pæreformede, vingeløse teger. Hodet er avlangt, fasettøynene små, runde og utstående. Punktøyne mangler. Antennene er fire-leddete og trådformede. Sugesnabelen når til bakhoftene og består av fire ledd. Kroppen er pæreformet. Føttene er tre-leddete.

Levevis

Paraphrynovelia-artene lever mellom våt mose ved bredden av ferskvann.
Scanair

Destinasjoner

Scanair opererte på de destinasjoner som var datidens mest populære reisemål for charterturister:
Alghero, Alicante, Athen, Barcelona, Beirut, Catania, Dubrovnik, Genova, Grosetto, Ibiza, Kairo, Las Palmas, Lisboa, Ljubljana, London, Madeira, Málaga, Palma de Mallorca, Milano, München, Napoli, Nice, Nikosia, Paris, Pula, Rhodos, Rimini, Roma, Salzburg, Sevilla, Tel Aviv, Tenerife, Tunis, Varna, Venezia, Verona, Wien, Zürich
NTNU AMOS

Centre for Autonomous Marine Operations and Systems (NTNU AMOS) (på norsk: senter for autonome marine operasjoner og systemer) er et senter for fremragende forskning lokalisert ved Marinteknisk Senter på Tyholt i Trondheim. 
Senteret ble utnevnt som et senter for fremragende forskning av Norges forskningsråd og NTNU i 2013.
NTNU AMOS driver grunnleggende forskning innenfor marin hydrodynamikk og konstruksjoner, guidance- og navigasjonssystemer, reguleringssystemer og optimalisering.
Uranus' klima

Uranus' klima er sterkt påvirket av både mangelen på indre varme, som begrenser aktiviteten i atmosfæren, og av den ekstreme aksehelningen, som induserer intense sesongvariasjoner. Atmosfæren er betydelig roligere sammenlignet med atmosfæren til de andre gasskjempene som planeten ellers sammenlignes med.
Da Voyager 2 fløy forbi Uranus i 1986 observerte den totalt ti skyformasjoner over hele planeten. Senere observasjoner fra bakken og ved Hubble-teleskopet på 1990- og 2000-tallet avslørte lyse skyer på den nodlige (vinter) halvkulen av planeten. I 2006 ble en mørk flekk lignende Den store mørke flekken på Neptuns oppdaget.

Stripet struktur, vinder og skyer

I 1986 fant Voyager 2 ut at den synlige sørlige halvkulen på Uranus kan deles inn i to regioner: en lys polarkappe og en mørk ekvatorstripe (se figur til høyre). Grensen mellom disse to regionene ligger ca. ved -45 grader bredde. En smal stripe som strekker seg over breddegradene -45 til –50 grader er den lyseste av de store formasjonene som er synlig på planetens overflate. Denne kalles den sørlige «kragen». Kappen og kragen antas å være en tett region av metanskyer som ligger i trykkområdet 1,3–2 bar (se over).
I tillegg til den omfattende stripete strukturen, observerte Voyager 2 ti små lyse skyer, de fleste flere grader mot nord sammenlignet med kragen. I alle andre henseender så Uranus ut som en dynamisk død planet i 1986. Dessverre ankom Voyager 2 i løpet av høyden for planetens sørlige sommer og kunne derfor ikke observere den nordlige halvkulen. Ved begynnelsen av det 21. århundre kom den nordlige polregionen til syne, og Hubble-teleskopet (HST) og Keck-teleskopene begynte å observere den. I begynnelsen observerte de hverken en krage eller noen polkappe på den nordlige halvkulen. Uranus var tilsynelatende asymetrisk; lys nær den sørlige polen og jevnt over mørk i regionene nord for den sørlige kragen. Da Uranus passerte sitt jevndøgn i 2007 forsvant nesten den sørlige kragen fullstendig. Samtidig oppstod en nordlig krage nær 45 graders bredde.
På 1990-tallet vokste antallet observerte lyse skyformasjoner betydelig, delvis fordi nye teknikker for bedre bilder ble tilgjengelig. De fleste av disse formasjonene ble funnet på den nordlige halvkulen etter hvert som denne begynte å bli synlig. En tidlig forklaring – om at lyse skyer lettere kunne identifiseres på den mørke delen av planeten, mens den lyse kragen skjuler dem på den sørlige halvkulen – viste seg å være feil: det faktiske antallet formasjoner hadde faktisk økt betraktelig.
Uansett er det forskjeller mellom skyene på hver av halvkulene. De nordlige skyener er både mindre, skarpere og lysere, og det ser også ut til at de ligger høyere oppe enn de på den sørlige halvkulen. Levetiden til skyene varierer med flere størrelsesklasser. Noen av de små skyene lever i timer, mens minst en av de sørlige skyene kan ha vedvart siden Voyagers forbiflyvning. Nyere observasjoner har også vist at skyformasjoner på Uranus har mye til felles med de på Neptun. Spekulasjonene går i om Uranus er i ferd med å bli mer lik Neptun under tiden for jevndøgn.
28. pontongbrobrigade

28. pontongbrobrigade (russisk:28-я отдельная понтонно-мостовая бригада) (FPN 45445) er en ingeniørbrigade direkte underlagt Vestre militærdistrikt i Russland. Brigaden er forlagt til byen Murom i Vladimir oblast. Materiellparken består av moderne pongtongbroer av typene PP-91М og PP-2005М
Norheimhallen

Innebandy

Torvastad IL Innebandy og Kolnes IL Innebandy har Norheimhallen som hjemmearena.
Perucola

Utseende

En middelsstor (ca. 15 millimeter), noe avlang, nokså matt, brunsvart praktbille med gule bånd.

Utbredelse

Arten er utbredt i Peru.
Fylkesvei 7704

Fylkesvei 7704 går mellom Skarstein og Einletvatnet i Andøy kommune. Veien er 8,1 km lang.
Frem til 2019 hadde veien betegnelsen fylkesvei 982.
Norgesmesterskapet i boksing 2008

Norgesmesterskapet i boksing 2008 ble arrangert 7.-9. mars i Bergen.
Kongepokalene ble vunnet av Ingrid Egner og Glodi Eneste. Forbundspokalene ble vunnet av Ingrid Brevik Hegle og Tommy Antonsen. 
Trym IL og Champions BK ble beste klubber for kvinner. Oslo BK ble beste klubb for menn.
Marmorkatt

Beskrivelse

Marmorkatten har ofte blitt sammenlignet med treleoparden, siden pelsmønsteret er slående likt. Den er ikke stort større enn en vanlig huskatt og veier normalt kun 2–5 kg. Kroppslengden, målt fra snutespiss til halerot, på ca. 45–61 cm. I tillegg kommer en svært lang hale, som gjerne måler ca. 35–55 cm. Skulderhøyden ligger normalt på ca. 28 cm.
Pelsen er gulbrun i grunnfarge og dekket av store irregulære flekker, som blir blekere mot midten og har en mørk ytterkant. Langs flankene er mønsterflekkene brutte. Markeringene over ryggen og i nakke- og hoderegionen er gjerne mørkere, nærmest sorte. Disse markeringene ser ut til å være noe mindre enn hos treleoparden, og mer marmorlignende i sin struktur. i Ansiktet har denne katten et brutt båndmønster som løper fra øyekroken og over hodet. Hodet som sådan er forhodsvis rundt og lite, med en høy skalle og små runde stående ører. Marmorkatten har mellomhud mellom tærne og doble klokapper, som treleoparden.

Habitat, adferd og reproduksjon

Marmorkatten er en av de mest sky og mest vanskelige kattene å forske på, fordi den lever store deler av livet opp i trærne. Den er nattaktiv og jager bytte både i trærne og langs bakken (stedvise forskjeller). Den jakter blant annet på små pattedyr, reptiler, insekter og fugler.
I fangenskap har hunnen brunst hver måned, men man vet ikke hvordan dette er i vill tilstand. Drektighetstiden varer normalt i 66–82 dager og kullstørrelsen består for det meste av 2 unger, men 1–4 ansees normalt. Ungene, som fødes blinde, veier gjerne mindre enn 100 gram ved fødselen og utvikler seg hurtig. Øynene åpnes etter ca. 12–16 dager. Ungene har spettet pels, men utvikler det karakteristiske marmormønstret senere.

Systematikk

Marmorkatten var tidligere systematisert sammen med de små kattedyrene i underfamilien Felinae, men den ble senere plassert i en egen slekt (Pardofelis) og flyttet til gruppen med store kattedyr (Pantherinae). Senere ble den omplassert til gruppen med asiatiske småkatter (baykattlinjen), som består av to slekter og tre arter.

Annet

Den totale bestanden av marmorkatter har ikke blitt kartlagt. Den regnes derfor som middels spesielt truet art av IUCN, selv om den mange steder er svært utrydningstruet. Den står også på CITES Appendix I liste over truete arter.
Peter Drucker

Oppvekst og utdanning

Som sønn av en embetsmann i Habsburgriket, ble Drucker født i en forstad i Wien, en liten landsby kalt Kaasgraben. Etter at Østerrike-Ungarn led nederlag under Første verdenskrig, var det få jobbmuligheter i Wien. Derfor dro Drucker til Tyskland etter han var ferdig med skolen, der han først arbeidet i bankvesenet, for deretter å arbeide som journalist. Han fikk også en doktorgrad i internasjonal lov mens han oppholdt seg i Tyskland. Nazismens fremvekst tvang ham til å forlate Tyskland i 1933, og etter noen år i London, flyttet han for godt til USA i 1937, hvor han virket som professor og forfatter.
DSB type EA

Historie

Da den første jernbanestrekningen i Danmark ble elektrifisert var DSB i behov for et elektrisk lokomotiv som både kunne brukes til å trekke godsvogner og passasjervogner. Valget falt på typen EA, hvor de to første maskinene ble levert av Henschel i Tyskland, mens de resterende 20 maskinene ble levert av Scandia i Danmark. I begynnelsen ble maskinene brukt til å trekke persontog på Sjælland, og først da Storebæltsambandet ble tatt i bruk ble lokomotivene brukt i tjeneste på Fyn og Jylland. EA ble senere bare brukt til å trekke godstog på grunn av at IR4 (DSB type ER) ble tatt i bruk til passasjertrafikk.
I 1999 gikk DSB Gods (DSB Cargo) konkurs, noe som førte til at 12 lokomotiver (EA 3011-3019 og 3021) ble overført til Railion Danmark som hadde tatt over aktivitetene til selskapet. Tross eierskiftet beholdt de både den røde og sorte malingen samt litra, nummer og navn. Railions lokomotiver ble brukt regelmessig til å trekke tyngre godstog på de elektrifiserte strekningene.
DSB selv bruker i dag de resterende EA–lokomotivene til blant andre EuroNight–togene mellom den danske grensen ved Padborg og Københavns Hovedbanegård, samt noen få regionaltog. Dette beslaglegger imidlertid kun et begrenset antall lokomotiver og fem overflødige lokomotiver har derfor vært hensatt på Centralværkstedet i København. De seks gjenværende EA 3001, 3004, 3007, 3010, 3020 og 3022 ble i oktober 2006 påført mørkeblå folie som et ledd i selskapets nye designprofil. DSBs da resterende ti lokomotiver ble bare brukt på enkelte rushtidsavganger, noe som førte til at fem av disse (EA 3002, 3003, 3005, 3006 og 3009) ble solgt til Bulgaria i januar 2007.
Cine Magaly

Cine Magaly er en kino i La California i Costa Ricas hovedstad San José. Den åpna i 1978. Til forskjell fra de fleste andre kinoene i landet viser Cine Magaly for det meste europeiske filmer, og har siden 2004 arrangert en årlig europeisk filmfestival i juli.
Amannus

Utseende

Middelsstore, nokså kraftige, gulbrune trebukker. Antennene er tynne og noe lengre enn kroppen. Hodet er ganske lite. Pronotum er rundet, litt bredere enn langt. Dekkvingene er jevnbrede, hver dekkvinge med en mørk lengdestripe. Beina er ganske korte og tynne.

Utbredelse

Slekten er utbredt i det sørvestlige USA og Baja California.
Høyjord

Navnet

Bygda har sitt navn etter gården ved samme navn, som rundt 1600 var blitt delt i Østre Høyjord, Vestre Høyjord og Prestegården. Den gammelnorske formen av navnet er Haugagerði, av haugar og gerði (jord) og betyr innhegnet jordstykke hvor det ligger flere hauger. Høyjord finnes også som gårdsnavn i Hof. En person fra Høyjord kalles høyjording (høyjø'ling eller høyjoling)
Oscar for beste mannlige hovedrolle

Oscar-prisen for beste prestasjon av en mannlig skuespiller i en hovedrolle deles ut årlig av Academy of Motion Picture Arts and Sciences.
Prisen er for skuespillerens prestasjon i en film og ikke for skuespillerens agerende gjennom det aktuelle året.
Ni skuespillere har vunnet Oscar for beste mannlige hovedrolle to ganger: Marlon Brando, Gary Cooper, Tom Hanks, Dustin Hoffman, Fredric March, Jack Nicholson, Daniel Day-Lewis og Spencer Tracy, Sean Penn. I 2013 vant Daniel Day-Lewis prisen for tredje gang, og troner dermed alene på topp med flest priser i denne klassen.
I listen nedenfor er vinneren i uthevet skrift og under følger de som var nominert
Newcastle University

Universitetet i Newcastle, offisielt University of Newcastle upon Tyne, er et britisk universitet i byen Newcastle upon Tyne i det nordøstlige England.
Universitetet har røtter tilbake til et lærested for medisin og kirurgi opprettet i Newcastle i 1834. Dette lærestedet ble en del av Universitetet i Durhams medisinske fakultet i 1870, under navnet University of Durham College of Medicine. I 1871 ble et lærested for realfag og naturvitenskap opprettet, delvis for å møte den lokale gruveindustriens behov for ingeniørkunnskap. I 1883 ble også dette lærestedet innlemmet i Universitetet i Durham, under navnet Durham College of Physical Science, senere Armstrong College i 1904. Durhams campus i Newcastle ble samlet under navnet King's College, Durham i 1937.
I 1963 ble Newcastle delt fra Durham som et selvstendig universitet. Universitetets har hatt fokus på medisin og bioteknikk. Universitetet er medlem av Russell-gruppen bestående av 24 ledende britiske universiteter, noe som kan sammenlignes med amerikanske Ivy League.
Universitetet hadde i studieåret 2013/2014 22 874 studenter, hvorav rundt 3 500 kom fra over 110 forskjellige land utenfor Storbritannia.

Rangeringer

Newcastle University ble rangert som nummer 26 av 126 britiske universiteter på Complete University Guides liste for 2016 og som nummer 29 av 119 britiske universiteter på The Guardians 2016-liste.
THE World University Rankings 2014-2015 plasserte universitetet på plass 201-225 av de 500 beste universitetene i verden. I QS World University Rankings for 2014 rangerte universitetet som nummer 127 og i Academic Ranking of World Universities (Shanghai-rankingen) for 2014 som nummer 201-300 av verdens universiteter.
Flisbyen Ballklubb

1993-1999 Opp- og nedrykk

Klubbens første sesong var i 1992 og det hele startet i 7. divisjon. I 1993 var klubben klar for 6. divisjon og så 5. divisjon i 1995. Det ble to sesonger i 5. divisjon før det ble klubbens første nedrykk. FBK spilte i 6. divisjon i 1996 til 1999, før klubben gikk på et nytt nedrykk og måtte spille i 7. divisjon i år 2000.

2000- Sportslig framgang

Med en 3.-plass i sin 7. divisjonsavdeling i år 2000 var Flisbyen igjen klar for 6. divisjon – og rykket rett opp til 5. divisjon foran 2002-sesongen. Det ble 5 sesonger i 5. divisjon før klubben ble klar for 4. divisjon. I den fjerde sesongen i 4. divisjon vant de sin avdeling og var for første gang klar for nasjonal liga og 3. divisjon foran 2011.

Flisbyen Ultras Casuals Kamikaze

Flisbyen Ultras Casuals Kamikaze (F.U.C.K), som er Flisbyens supporterklubb, er kjent for sine «kjendis-FUCKers». På FBKs hjemmeside er kjendisene LL Cool J, Rob Lowe, Christina Milian, Kevin Dillon, Peter Mueller, Håvard Bøkko og Dan Eggen avbildet med Flisbyen-drakter.
Johanneshov

Arenaer i området

Johanneshov forbindes med de store arenaene (Globenområdet) som finnes i bydelen. Her ligger Globen, Söderstadion og Johanneshovs isstadion. Söderstadion er hjemmebane for Hammarby IFs herrelag i fotball, og der er det blitt spilt fotball siden 1920-årene. I midten av 1950-årene bygde man Johanneshovs isstadion. Det var til å begynne med en åpen arena, men etter hvert ble den dekket av tak. I 1986 begynte man å bygge Globen, verdens største sfæriske bygning.
Det er juliplanlagt åpning i juli 2013 av Stockholmsarenan, en flerbruksarena for fotball, ishockey og konserter, med en kapasitet på 30 000 til 40 000, avhengig av type arrangement.

Slaktehusområdet

Slakthusområdet ble oppført i perioden 1906–1912, tegnet av arkitekt Gustaf Wickman. Man oppførte blant annet staller, kontorlokaler, kjølelager, markedshaller og et vanntårn. Fra 8. februar 1912 ble det innført slaktetvang i Stockholm, det innebar at all slakting skulle skje ved slaktehuset. Selve slaktingen opphørte i 1990, men i området finnes det fremdeles flere kjøttbedrifter.

Boliger og servicetilbud

Nynäsvägen deler bydelen i en østlig og en vestlig del. De første husene øst for Nynäsvägen ble bygd midt i 1940-årene. Før dette fantes det bare kolonihageområder og småindustri.
Bydelens sentrum ligger rundt torget Gullmarsplan.
Pulsbreddemodulasjon

Matematisk utledning av demodulasjonen

Det modulerte signalet kan generelt uttrykkes som

Demodulasjonen kan beregnes ved midlet integrasjon av signalet over en periode:
Spenningsverdiene av  er
 for tiden  og
 for tiden , og integrasjonen gir oss:
Dette uttrykket kan forenkles der  og vi får .
Av dette ser en at middelvedien av utsignalet () er proporsjonal med duty cycle D.T.
En enkel måte å generere et PBM-signal på er ved hjelp av en sagtanngenerator og en komparator. Når nyttesignalet, her gitt ved den grønne sinuskurven, er større enn sagtannsignalet (blå) settes utgangssignalet (magenta) «høyt», ellers settes det «lavt», se figur 2.
En annen, og kanskje den mest brukte, metoden idag er ved hjelp av mikroprosessorer som kan være spesialdesignet til dette formålet.